
UPNINKŲ SENIŪNIJOS VIEŠOJO ŪKIO SPECIALISTO PAREIGYBĖS APRAŠYMAS
I. PAREIGYBĖS PASKIRTIS
1. Upninkų seniūnijos Viešojo ūkio specialistas yra kvalifikuotas darbuotojas.

2. Pareigybės lygis – B.
3. Pareigybės paskirtis - vykdyti funkcijas, susijusias su seniūnijos komunalinio ūkio eksploatavimu, gyvenviečių, kelių tvarkymo organizavimu, darbų organizavimu, socialinių objektų infrastruktūros gerinimu. Jis taip pat yra atsakingas už  priešgaisrinę saugą, civilinę saugą, darbų saugą ir elektrosaugą.
4. Pareigybės pavaldumas – Viešojo ūkio specialistas yra tiesiogiai pavaldus seniūnijos seniūnui.

II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Darbuotojas, einantis šias pareigas, turi atitikti šiuos specialius reikalavimus: 
5.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją; 
5.2. sklandžiai dėstyti mintis raštu ir žodžiu, išmanyti raštvedybos taisykles;
5.3. mokėti dirbti šiomis kompiuterinėmis programomis: MS Word, MS Excel, Internet Explorer, MS Outlook;

5.4. būti susipažinusiam su Lietuvos Respublikos civiliniu kodeksu, Lietuvos Respublikos įstatymais, Lietuvos Respublikos nutarimais ir kitais aktais reglamentuojančiais seniūnijos ūkio techninį darbą, viešojo ūkio, statybos, remonto, pastatų ir inžinerinių komunikacijų eksploatavimo, gyvenviečių tvarkymo, daugiabučių gyvenamųjų namų bendrijų kūrimo klausimais;
5.5. gebėti planuoti ir organizuoti darbo veiklą, mokėti kaupti, sisteminti, apibendrinti informaciją bei rengti išvadas, teikti pasiūlymus.

III. ŠIAS PAREIGAS EINANČIO DARBUOTOJO FUNKCIJOS
              6. Šias pareigas einantis darbuotojas vykdo šias funkcijas:
6.1. teikia ir rengia pasiūlymus seniūnijos socialinių objektų infrastruktūros gerinimui;
6.2. teikia  pasiūlymus gyvenviečių techninių naujovių įgyvendinimui;
              6.3. dalyvauja sudarant seniūnijos nekilnojamo turto einamojo ir kapitalinio remonto darbus ir sąmatas;
              6.4. supažindina darbuotojus su saugos darbe ir priešgaisrinėmis taisyklėmis, praveda instruktažus darbo vietoje;
             6.5. dalyvauja nelaimingų atsitikimų, avarijų tyrime, pildyti jų apskaitos žurnalą.
             6.6.koordinuoja neblaivumo darbe prevencijos priemonių plano įgyvendinimą, supažindina darbuotojus su neblaivumo darbe keliamos rizikos ir su ja susijusių nelaimingų atsitikimų darbe (avarijų ) valstybinės darbo inspekcijos prevencinių priemonių planu ir nurodytais norminiais teisės aktais bei atlieka visų komunalinio ūkio darbuotojų, įskaitant vairuojančius tarnybinius automobilius ir traktorius, apžiūrą bet kuriuo darbo dienos metu;
6.7. pateikia paraiškas seniūnijos aprūpinimui elektra, dujomis, vandeniu ir kitais energijos ištekliais, vykdo bei kontroliuoja jų apskaitą ir atsiskaitymą už juos;
6.8. užtikrina medžiagų sandėliavimą, jų apskaitą, laiku įformina gaunamų ir naudojamų medžiagų dokumentaciją, tausoja nuosavybę;    

6.9.  kontroliuoja kuro, tepalų panaudojimą, jų išdavimą ir nurašymą; 

6.10. užtikrina savivaldybei priklausančių pastatų ir patalpų priežiūrą pagal priešgaisrinės saugos ir sanitarijos reikalavimus; 

6.11. dalyvauja  sudarant seniūnijos nekilnojamojo turto einamojo ir kapitalinio remonto planus ir sąmatas;
6.12. supažindina darbuotojus su saugos darbe taisyklėmis, praveda  instruktažą darbo vietoje, parengia saugos darbe instrukcijas, veda darbuotojų saugos ir sveikatos instrukcijų, priešgaisrinės saugos instruktavimo apskaitos, statinių techninio eksploatavimo apskaitos, darbuotojų saugos ir sveikatos įvadinių instruktavimų, darbuotojų saugos ir sveikatos instruktavimų darbo vietoje registravimo žurnalus;
6.15. dalyvauja nelaimingų atsitikimų darbe, avarijų tyrime, pildo jų apskaitos aktų žurnalą, pildo  nelaimingų atsitikimų darbe dokumentus;
6.16. atsako  už seniūnijos naudojamų statinių techninį eksploatavimą ir priežiūrą, tvarko   ir pildo  statinių techninio eksploatavimo ir priežiūros dokumentaciją; 

6.17. organizuoja  viešuosius darbus dirbantiems žmonėms, kontroliuoja  medžiagų ir įrankių išdavimą ir priėmimą į sandėlį;
6.18. tvarko darbų saugos dokumentaciją, dalyvauja darbų saugos mokymuose;
6.19. organizuoja seniūnijos kelių būklės priežiūrą ir remontą;
6.20. organizuoja visuomenei naudingą veiklą; 

6.21. pateikia seniūnijos socialinių klausimų koordinavimo komisijai asmenų, neatlikusių visuomenei naudingos veikos, sąrašą; 

6.22. vykdo  kitus nenuolatinio pobūdžio seniūno pavedimus.
IV. ATSAKOMYBĖ
7. Šias pareigas vykdantis darbuotojas atsako:

7.1. materialiai už jam patikėtas materialines vertybes;
7.2. už tarnybinio automobilio saugumą ir priežiūrą;
7.3. už savo funkcijų nevykdymą ar netinkamą vykdymą atsako teisės aktų nustatyta tvarka.
Susipažinau

-------------------------------------             -------------------            ---------------------------------------------
  (valstybės tarnautojo pareigos)                                     (parašas)                                     (vardas, pavardė)
--------------------------------------------------------

                 (data)

